REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/51-24

10. maj 2024. godine

B e o g r a d

Z A P I S N I K

PETE SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 10. MAJA 2024. GODINE

Sednica je počela u 19.00 časova.

Sednicom je predsedavala Milica Nikolić, predsednik Odbora.

Sednici su prisustvovali članovi Odbora: Vesna Nedović, Jasmina Palurović, Snežana Jovanović, Sanja Jefić Branković, Olja Petrović, Risto Kostov i Uroš Đokić.

Sednici su prisustvovali i: Marko Milošević, zamenik člana Odbora Vladana Zagrađanina, Stefan Janjić, zamenik člana Odbora Slobodana Petrovića, Žika Gojković, zamenik člana Odbora Miloša Gnjidića i Goran Petković, zamenik člana Odbora Danijele Nestorović.

Sednici nisu prisustvovali članovi Odbora: Ana Krstić, Tatjana Pašić, Goran Petrović i Dragan Nikolić, kao ni njihovi zamenici.

Odbor je, na predlog predsednika, jednoglasno (12 glasova za) utvrdio sledeći

**D n e v n i r e d:**

1. Donošenje odluke o dopunama Odluke o obrazovanju Radne grupe za unapređenje izbornog procesa.

**Prva tačka dnevnog reda:** Donošenje odluke o dopunama Odluke o obrazovanju Radne grupe za unapređenje izbornog procesa.

Na osnovu člana 27. stav 8. Zakona o Narodnoj skupštini, člana 44. stav 6. i člana 48. stav 2. Poslovnika Narodne skupštine, predlažem da Odbor za ustavna pitanja i zakonodavstvo donese Odluku o dopunama odluke o obrazovanju Radne grupe za unapređenje izbornog procesa.

Tekst Odluke glasi:

1. U Odluci o obrazovanju Radne grupe za unapređenje izbornog procesa 04 Broj: 06-961/24 od 29. aprila 2024. godine, u tački 4. dodaju se st. 3. i 4. koji glase:

„Članovi i zamenici članova Radne grupe su ovlašćeni da prate primenu člana 2. Zakona o dopunama Zakona o jedinstvenom biračkom spisku, koji je donet na Drugoj sednici Prvog redovnog zasedanja Narodne skupštine Republike Srbije u 2024. godini, održanoj 10. maja 2024. godine.

Uslove za primenu ovlašćenja iz stava 3. ove tačke obezbeđuje Ministarstvo državne uprave i lokalne samouprave.“.

2. Ova odluka stupa na snagu danom donošenja.

U diskusiji je učestvovao narodni poslanik Uroš Đokić.

Odbor je odluku doneo većinom glasova (10 glasova za, 1 protiv i 1 nije glasao).

Sednica je završena u 19.15 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Milica Nikolić